CHO ดีดบวกหลังร่วง 3 วันติด หลังนักลงทุนคลายกังวลชวดประมูลเมล์ NGV
CHO ดีดบวกหลังร่วง 3 วันติด หลังนักลงทุนคลายกังวลชวดประมูลเมล์ NGV ล่าสุด ณ เวลา 12.08 น. อยู่ที่ระดับ 2.06บาท บวก 0.04 บาท หรือ 1.98% มูลค่าซื้อขาย 17.29 ล้านบาท
13 ก.ค. 2559

ผู้สื่อข่าวรายงานว่าราคาหุ้นบริษัท ช ทวี จำกัด (มหาชน) หรือ CHO ณ เวลา 12.08 น. อยู่ที่ระดับ 2.06บาท บวก 0.04 บาท หรือ 1.98% สูงสุด 2.10 บาท ต่ำสุด 2.04บาท ด้วยมูลค่าซื้อขาย 17.29 ล้านบาท ขณะที่ดัชนีตลาดหุ้นไทยโดยรวมบวก 0.34%
 
โดยราคา CHO ปรับตัวขึ้นแรงหลังคาดว่านักลงทุนคลายความกังวลลง โดยบริษัทได้ออกมาชี้แจงกรณีบริษัทไม่ได้รับงานโครงการรถเมล์ NGV จำนวน 489 คัน ว่า เหตุการณ์ดังกล่าวนั้นบริษัทไม่ได้รับผลกระทบ เนื่องจากโครงการรถเมล์ NGV ไม่อยู่ในผลคาดการณ์ของบริษัทเพราะฉะนั้นการที่บริษัทไม่ชนะการประมูลก็ไม่ทำให้บริษัทต้องปรับเป้ารายได้ ทั้งนี้บริษัทยังยืนยันเป้าเติบโตที่ 10% เช่นเดิม
ขณะที่ก่อนหน้านี้ราคาหุ้น CHO ได้ปรับตัวลดลงต่อเนื่อง 3 วัน นับตั้งแต่วันที่ 8-12 ก.ค.59